Telkomhoof bedankNombulelo “Pinky” Moholi Nombulelo “Pinky” Moholi, Telkom se uitvoerende hoof, het aangekondig dat sy gaan bedank. “Moholi het die maatskappy in kennis gestel dat sy gaan bedank voor haar kontrakperiode verstrek. Sy het haar vereiste sesmaande-kennis aan die raad in dié verband gegee,” het Telkom in ŉ verklaring gesê. “Ons wil beklemtoon dat Moholi se bedanking nie ŉ invloed op operasionele prosedures en dienste sal hê nie,” het Telkom gesê. Volgens die verklaring het Neo Phakama Dongwana, ŉ direkteur op die raad, ook bedank. “Sodra die huidige vakante poste in die raad gevul is, sal die raad besluit wie die volgende uitvoerende hoof is,” het Telkom bygevoeg.